CELEX: C2007/082/32
Language: da
Date: 2007-04-14 00:00:00
Title: Sag C-38/07 P: Appel iværksat den 1. februar 2007 af Heuschen & Schrouff Oriëntal Foods Trading til prøvelse af dom afsagt den 30. november 2006 af Retten i Første Instans (Tredje Afdeling) i sag T-382/04, Heuschen & Schrouff Oriëntal Foods Trading mod Kommissionen for De Europæiske Fællesskaber

14.4.2007   
            
            
               DA
            
            
               Den Europæiske Unions Tidende
            
            
               C 82/18
            
         Appel iværksat den 1. februar 2007 af Heuschen & Schrouff Oriëntal Foods Trading til prøvelse af dom afsagt den 30. november 2006 af Retten i Første Instans (Tredje Afdeling) i sag T-382/04, Heuschen & Schrouff Oriëntal Foods Trading mod Kommissionen for De Europæiske Fællesskaber
   (Sag C-38/07 P)
   (2007/C 82/32)
   Processprog: nederlandsk
   Parter
   
      Appellant: Heuschen & Schrouff Oriëntal Foods Trading (ved advocaat H. de Bie)
   
      Den anden part i appelsagen: Kommissionen for De Europæiske Fællesskaber
   Appellanten har nedlagt følgende påstande
   
               —
            
            
               Dom afsagt af Retten i Første Instans (Tredje Afdeling) den 30. november 2006 i sag T-382/04 ophæves.
            
         
               —
            
            
               Kommissionens beslutning (REM 19/2002) af 17. juni 2004, hvorved det fastslås, at fritagelse for importafgifter ikke er begrundet i dette tilfælde, annulleres.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter
   Appellanten har anfægtet den appellerede dom af følgende grunde:
   
                
            
            
               Tilsidesættelse af toldkodeksens artikel 239 (1), sammenholdt med artikel 899-909 i Kommissionens forordning (EØF) nr. 2454/93 (2) (herefter »gennemførelsesforordningen«) og en utilstrækkelig begrundelse for konklusionen, eller i det mindste en begrundelse, der ikke kan bære konklusionen.
            
         
                
            
            
               Det må af vurderingen af fejlen, af appellantens erhvervsmæssige erfaring og af appellantens omhyggelighed set i sammenhæng følge, at der skal gives fritagelse. Retten har med urette baseret sin dom på den omstændighed, at den i det foreliggende tilfælde gældende lovgivning med hensyn til tarifering af såkaldt rispapir i told- og statistiknomenklaturen og den fælles toldtarif, Rådets forordning (EØF) nr. 2658/87 (3) af 23. juli 1987, ikke er kompleks. Appellanten bestrider den tarifering af ubagt rispapir, som Retten, Kommissionen og de nederlandske toldmyndigheder har foretaget. Retten har med urette fastslået, at Heuschen & Schrouff har stor erhvervserfaring med hensyn til ind- og udførsel. Retten anså således med urette Heuschen & Schrouff for en erfaren markedsdeltager og dermed for en sagkyndig på området for ind- og udførselsformaliteter. Retten stiller i den anfægtede dom for høje krav til den omhyggelighedspligt, der påhviler Heuschen & Schrouff, selv hvis det havde drejet sig om en erfaren markedsdeltager. Desuden identificerede Retten med urette Heuschen & Schrouff med den af appellanten ansatte direkte repræsentant.
            
         
      (1)  Rådets forordning (EØF) nr. 2913/92 af 12.10.1992 om indførelse af en EF-toldkodeks (EFT L 302, s. 1).
   
      (2)  Kommissionens forordning (EØF) nr. 2454/93 af 2.7.1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF- toldkodeks (EFT L 253, s. 1).
   
      (3)  Rådets forordning (EØF) nr. 2658/87 af 23.7.1987 om told- og statistiknomenklaturen og den fælles toldtarif (EFT L 256, s. 1).